[{"text_idx": "#000001", "text": "Shirodhara- vo\u0303imas meelt vaigistav teraapia"}, {"text_idx": "#000002", "text": "Ajurveeda on oma juurtega ku\u0308ll pa\u0308rit u\u0308sna kaugelt, kuid erinevad o\u0303literaapiad, mida ajurveeda pakub, sobivad ideaalselt ka Eesti ku\u0308lma ja jahedasse kliimasse. Minu enda kogemus on neist ainult hea ja va\u0308ga hea. Indias tehakse ajurveeda arstide poolt va\u0308ga palju erinevaid protseduure ja meilgi saab mitmeid neid va\u0308ga edukalt teha."}, {"text_idx": "#000003", "text": "Olles eelmisel aastal ajurveeda keskuses panchakarmat tegemas, sain ma ise neist mitmeid kogeda, kuid ko\u0303ige su\u0308gavama mulje ja\u0308ttis mulle shirodhara. Seda protseduuri tehti mulle rohkem kui na\u0308dalajagu iga pa\u0308ev. Pole miskit lo\u0303o\u0303gastavamat ja meditatiivselt su\u0308gavamat, kui seda on shirodhara. Kogu keha on mo\u0303nusas ja erilises heaolu seisundis, kui soe o\u0303lijuga mo\u0308o\u0308da laupa voolab. Mo\u0303tted kaovad iseenesest ning ro\u0303o\u0303m ja armastus vallutavad pea, keha ka ja\u0308semed, ta\u0308ites kogu keha ta\u0308ieliku o\u0303ndsustundega."}, {"text_idx": "#000004", "text": "Shirodhara on va\u0308ga lo\u0303o\u0303gastav ja ka oma olemuselt su\u0308gavalt stressivastane teraapia. Selle ka\u0308igus manustatakse 20-30 minutit sooja o\u0303li kolmanda silma piirkonda ja kogu laubale.\u200b Parima tulemuse saab, kui enne shirodharat ka veel peamassaaz\u030ci teha"}, {"text_idx": "#000005", "text": "Shirodhara ergutab ja puhastab tajusid ning rahustab meelt. Selle protsessi ka\u0308igus tajub inimene imelist heaolutunnet, selgust ja mo\u0303istmisi. Oma tundlikkust teadlikult arendaval inimesel vo\u0303ib see teraapia esile tuua varjatud andeid ning oluliselt suurendada tunnetust ja tundlikkust. Peale shirodharat vaatad elu hoopis teise pilguga."}, {"text_idx": "#000006", "text": "Lisaks kasutatakse ajurveeda u\u0308hte vo\u0303imsaimat teraapiat ka erinevate terviseprobleemide puhul:"}]